<classify> Rais Dk John Magufuli ametuma salamu za rambirambi kwa familia za watu 20 waliokufa kwa kukanyagana wakati wakigombea kukanyaga mafuta ya upako kwenye viwanja vya majengo mjini Moshi wakati wa ibada iliyoongozwa na Mtume Boniface Mwamposa.Kwa mujibu wa taarifa ya Mkurugenzi ya Mawasiliamo ya Rais Ikulu, watu 16 walijeruhiwa kwenye tukio hilo.Wamefariki dunia baada ya kukanyagana na wenzao wakati wakitoka katka lango moja waliloelekezwa kupita ili kukanyaga mafuta ya upako imeeleza taarifa hiyo.Kwa mujibu wa Polisi walioaga dunia ni wanawake 15 watu wazima, watoto wanne wa kike na mwanaume mmoja.Rais Magufuli pia ametuma salamu za rambirambi kwa familia za watu zaidi ya 20 walioaga dunia kutokana na madhara ya mvua zinazonyesha mkoani Lindi na kwenye maeneo mengine nchini.Taarifa hiyo imeeleza kuwa, Dk Magufuli amesikitishwa na vifo vya Watanzania hao na amewaombea marehemu wapumzike mahali pema peponi.Amewataka wanchi wachukue tahadhari katika matukio yote yenye viashiria vya hatari ikiwemo mikusanyiko mikubwa ya watu na mvua kubwa zinazoendelea kunyesha.Amevitaka vyombo vya ulinzi na usalama kuhakikisha vinasimamia ipasavyo tahadhari za kiusalama imeeleza taarifa hiyo.  <topic>: KITAIFA 